**Tenk Községi Önkormányzat Képviselő - testületének 18/2022.(IV.7.) számú határozata:**

1. Tenk Község Önkormányzat Képviselő-testülete akként határoz, miszerint az *„Új Bölcsőde építése Tenken*” elnevezésű, a Kbt. Harmadik rész, nemzeti eljárásrend szerinti a Kbt. 112. § (1) bekezdés b) pontja szerint folytatott nyílt közbeszerzési eljárásban a Bíráló bizottság javaslatának megfelelően - tekintettel arra, hogy az ajánlattételi határidő lejártáig egyetlen ajánlat érkezett - a Kbt. 75.§ (2) bekezdés e) pontja alapján **a** közbeszerzési eljárást eredménytelennek hirdeti ki, egyben felhatalmazza Szopkó Tamást Tenk Község Polgármesterét arra, hogy az eljárás eredménytelenné nyilvánítása kapcsán a szükséges jognyilatkozatokat megtegye.
2. Tenk Község Önkormányzat Képviselő-testülete akként határoz, miszerint a TOP-1.4.1-19 számú, „Új Bölcsőde építése Tenken” elnevezésű pályázathoz kapcsolódóan - ismételten - a közbeszerzésekről szóló 2015. évi CXLIII. törvény Harmadik Rész, nemzeti eljárásrend 112. § szerinti nyílt közbeszerzési eljárást indít.
3. Tenk Község Önkormányzat Képviselő-testülete akként határoz, miszerint az „Új Bölcsőde építése Tenken” elnevezésű közbeszerzési eljárás ajánlati felhívását, és a közbeszerzési dokumentumait jóváhagyja.
4. Tenk Község Önkormányzat Képviselő-testülete megállapítja, hogy a tervezői költségbecslés alapján az építési beruházás becsült értéke nettó 173.651.331,- Ft, amihez képest a rendelkezésre álló forrás összege nettó 128.433.247,- Ft, ezért a közbeszerzési eljárás Kbt. 53. § (6) bekezdés alapján feltételes közbeszerzési eljárásként kerül lefolytatásra.
5. Tenk Község Önkormányzat Képviselő-testülete akként határoz, miszerint a Kbt. 27. § (4) bekezdésében foglaltaknak történő megfelelés érdekében a Közbeszerzési Bíráló Bizottság tagjaként:
* **Mengyi Norbertet** (3360 Heves, Móra Ferenc utca 7. szám alatti lakost, pénzügyi szakértelem),
* **Korsósné Dr. Demeter Dóra** (3360 Heves, 3360 Heves, Honvéd út 6/b. szám alatti lakost, jogi és közbeszerzési jogi szakértelem) és
* **Keresztesi Istvánnét** (3360 Heves, Bethlen Gábor út 7. II. 2/6. szám alatti lakost, pénzügyi szakértelem),

választja meg azzal, hogy Tenk Község Önkormányzat Képviselő- testülete a Bíráló Bizottság tagjai közül Mengyi Norbertet nevezi ki a Közbeszerzési Bíráló Bizottság Elnökének.

1. Tenk Község Önkormányzat Képviselő-testülete akként határoz, miszerint a Bírálóbizottság közbeszerzés tárgya szerinti szakértelemmel rendelkező tagjának **Tímár Gábor Szabolcsot** (3360 Heves, Pusztacsász 29/B. szám alatti lakost, építéshez kapcsolódó szakértelem) bízza meg.
2. Tenk Község Önkormányzat Képviselő-testülete felkéri az Illés Levente Ügyvédi Irodát (1136 Budapest, Tátra u.6. I/6a) Dr. Illés Levente ügyvéd, felelős akkreditált közbeszerzési szaktanácsadó (lajstromszám: 00240) feladatellátásával a közbeszerzési eljárás lebonyolítására.
3. Tenk Község Önkormányzat Képviselő-testülete akként határoz, hogy abban az esetben amennyiben a közbeszerzési eljárás eredményeképpen a rendelkezésre álló forrást meghaladó összegű ajánlat érkezik úgy a rendelkezésre álló forrás kiegészítése érdekében Tenk Község Önkormányzata kérelmet nyújtson be a pályázatot kezelő irányító hatóság irányába.

Felelős: Szopkó Tamás polgármester

Határidő: értelem szerint

**Tenk Községi Önkormányzat Képviselő - testületének 19/2022.(IV.7.) számú határozata:**

1. Tenk Község Önkormányzat Képviselő-testülete akként határoz, miszerint a „Szolgálati lakás felújítása Tenk községben” megnevezésű MFP-SZL/2020 kódszámú pályázat keretében az építési tevékenységek ellátására **Szilágyi Sándor József** (3382 Tarnaszentmiklós, Ady Endre utca 20., adószám: 56151240-2-30) vállalkozót bízza meg, bruttó **9.288.381,- Ft** összértékben.
2. Tenk Község Önkormányzat Képviselő-testülete felhatalmazza a polgármestert a vállalkozói szerződés aláírására, és a szükséges egyéb nyilatkozatok megtételére.

Felelős: Szopkó Tamás polgármester

Határidő: értelem szerint

**Tenk Községi Önkormányzat Képviselő - testületének 20/2022.(IV.7.) számú határozata:**

1. Tenk Község Önkormányzat Képviselő-testülete akként határoz, hogy a Fejlesztési és Koordinációs Központ Nonprofit Kft. (a továbbiakban rövidített elnevezéssel: FKKN Kft, székhely: 3000 Hatvan, Radnóti tér 2., cégjegyzékszám: Cg. 10-09-035485) ügyvezetője, Gál Erzsébet ügyvezetői tisztségről történő tudomásul veszi azzal, hogy a lemondás az új ügyvezető megválasztásával, de legkésőbb, a nyilatkozat megtételétől számított 60. napon, azaz 2022. május 16. napján hatályosul.
2. Tenk Község Önkormányzat Képviselő-testülete úgy határoz, hogy az FKKN Kft. írja ki a határozat mellékletét képező pályázatot az ügyvezetői munkakör betöltésére.
3. Tenk Község Önkormányzat Képviselő-testülete úgy határoz, hogy az FKKN Kft. bízza meg a pályázat – FKKN Kft. képviseletében történő - kiírásával, aláírásával és minden egyéb jognyilatkozat megtételével Heves Város Önkormányzat tagot, Heves Város Önkormányzat tag képviseletében eljár Heves Város polgármestere Sveiczer Sándor.

Határidő: értelem szerint

Felelős: Szopkó Tamás polgármester